Diari Oficial de la Generalitat Valenciana


Sumari del DOGV 7615, del 15-09-2015 (2015/7451)

RESOLUCIÓ de 28 d'agost de 2015, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sagrada Familia d'Elda, per canvi de titularitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7615

Data del DOGV
:   15-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7451


Data del document
:   28-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Elda
    * centre d'ensenyament

RESOLUCIÓ de 28 d'agost de 2015, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sagrada Familia d'Elda, per canvi de titularitat. [2015/7451]  
L'expedient ha sigut iniciat a instàncies de l'Associació de Pares d'Alumnes del Col·legi Sagrada Familia d'Elda, actual titular, en sol·licitud de modificació de l'autorització del centre privat d'Educació Infantil, Primària i Secundària Sagrada Familia d'Elda, codi 53136737, per canvi de titularitat a favor de Fundación Mediterránea para la Educación.  
Vist que s'ha comprovat en l'expedient citat el compliment, per part de la nova titularitat, dels requisits exigits per la normativa vigent.  
  
Vista la Llei Orgànica 8/1985, de 3 de juliol , reguladora del dret a l'educació (BOE 04.07.1985); la Llei Orgànica 2/2006, de 3 de maig , d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 332/1992, de 3 d'abril , sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010), i el Decret 115/1990, de 9 de juliol , pel qual es crea el Registre de Centres Docents de la Comunitat Valenciana (DOGV 24.07.1990).  
Vista la proposta del director general de Centres i Personal Docent de data 28 d'agost de 2015 i de conformitat amb aquesta, i fent ús de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell , pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització per canvi de titularitat del centre que s'indica més avall, en els termes que s'especifiquen.  
Codi del centre: 11154503.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sagrada Familia.  
Anterior titularitat: Associació de Pares d'Alumnes del Col·legi Sagrada Família d'Elda.  
Nova titularitat que s'autoritza: Fundación Mediterránea para la Educación.  
Domicili: av. Mediterrani, s/n.  
Localitat: Elda (03147). Província: Alacant.  
  
Segon  
Pel que fa a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga, o la modificació d'aquests i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els seus efectes econòmics es consideren referits a partir de l'1 de setembre de 2015.  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a partir de l'endemà de ser publicada en el Diari Oficial de la Comunitat Valenciana.  
  
València, 28 d'agost de 2015.- El conseller d'Educació, Investigació, Cultura i Esport, p. d. (Resolució de 26 de març de 2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.